বাঁকৰ পুতেক - অসমীয়া ৱিকিপিডিয়া\n(বাঁকৰ পুতেক (চলচ্চিত্ৰ)ৰ পৰা পুনঃনিৰ্দেশিত)\nঅমল বৰুৱা, অমল বৰুৱা ফিল্মছ্\nচন্দ্ৰ মুদৈ আৰু ডাঃ হিতেশ বৰুৱা\nসত্য প্ৰকাশ ৰাউথ আৰু বেদান্ত চমুৱা\n২ মাৰ্চ, ২০১২\n8 সংগীতৰ কণ্ঠ\nবাঁক অসমীয়া জনবিশ্বাসত পানীত বাস কৰা এবিধ অপদেৱতা বুলি কোৱা হয়। এই অপদেৱতাই মাছ খায় ভাল পায়, আৰু সুযোগ বুজি কোনো ব্যক্তিক হত্যা কৰি তেখেতৰ ৰূপ ল'ব পাৰে বুলি বিশ্বাস কৰা হয়। ছবিৰ নায়ক পোৱালক বাঁকে হত্যা কৰি পোৱালৰ ৰূপ লৈ নায়িকা পদ্মাৰ লগত যুগ্মজীৱন পতা বুলি ৰাইজে সন্দেহ কৰে। সেই সন্দেহৰ ভিত্তিতে পোৱাল আৰু পদ্মাৰ সন্তানক সকলোৱে বাঁকৰ পুতেক বুলি কয়। পদ্মা আৰু পোৱালে সমাজৰ পৰা লাঞ্ছনা সহ্য কৰিবলগীয়া হয়। সমাজৰ অন্ধবিশ্বাস, অপবাদ আৰু ঘৃণাৰ নায়িকাৰ যুঁজ ছবিৰ কাহিনীৰ সাৰ।\nঅমল বৰুৱাৰ প্ৰযোজনাত নিৰ্মিত 'বাঁকৰ পুতেক'ৰ কাহিনী, চিত্ৰনাট্য আৰু পৰিচালনা চন্দ্ৰ মুদৈৰ। ছবিখনত যথেষ্ট পৰিমাণে স্পেছিয়েল এফেক্ট ব্যৱহাৰ কৰা হৈছে। মৰিগাঁও আৰু আশ-পাশৰ ভিতৰুৱা অঞ্চলত ছবিখনৰ চিত্ৰগ্ৰহন কৰা হৈছিল। চিত্ৰ গ্ৰহনৰ বাবে দুটাকৈ কেমেৰা ব্যৱহাৰ কৰা হয়। এটা 'ৰেড কেমেৰা' আৰু এটা 'ষ্টেডি কেম'। ৰেড কেমেৰা নিয়ন্ত্ৰণত আছিল মুম্বাইৰ সত্য প্ৰকাশ ৰাউথ, আৰু 'ষ্টেডি কেম'ৰ নিয়ন্ত্ৰণ কৰিছিল মুম্বাই স্থিত অসমীয়া যুৱক বেদান্ত চমুৱাই। এইখন ছবিতে প্ৰথম বাৰৰ বাবে অসমীয়া ছবিত 'ষ্টেডি কেম' ব্যৱহাৰ কৰা হৈছে।\n২০১২ চনৰ ১ মাৰ্চ তাৰিখত ছবিখনৰ প্ৰিমিয়াৰ শ্ব' কৰা হয় গুৱাহাটীৰ অনুৰাধা প্ৰেক্ষাগৃহত। পাছদিনা ২ মাৰ্চ তাৰিখে সমগ্ৰ অসমতে ছবিখন মুক্তি দিয়া হয়। ছবিখনৰ তিনিটা প্ৰিণ্ট প্ৰস্তুত কৰা হৈছিল আৰু ইয়াৰ বাহিৰেও ইউ এফ ও-ৰ যোগেদি ৩০ টা ছবিগৃহত ছবিখন মুক্তি দিয়া হয়।\n'বাঁকৰ পুতেক'-এ দৰ্শকৰ পৰা মিশ্ৰিত সঁহাৰি লাভ কৰিছে। চলচ্চিত্ৰ জগতৰ লগত জড়িত ব্যক্তিয়ে ছবিখন সম্বন্ধে ঋণাত্মক মন্তব্য আগবঢ়ায়।\n২০১২ চনৰ ২০ মাৰ্চ তাৰিখে 'আমাৰ অসম' বাতৰিকাকতলৈ দিয়া এটা বিবৃতিত গল্পকাৰ ইমৰান হুছেইন-এ 'বাঁকৰ পুতেক'ৰ কাহিনীভাগ তেখেতৰ দ্বাৰা ১৯৯৯ চনত ৰচিত গল্প 'বাঁক'ৰপৰা আহৰিত বুলি দাবী কৰে। এই বিবৃতিত তেখেতে ২৪-টা মিল আৰু ৩-টা অমিল দেখুৱাই, বাঁকৰ পুতেকৰ কাহিনী শতকৰা ৮০%-ই 'বাঁক' গল্পটোৰপৰা লোৱা বুলি কয়। এই বিবৃতি সমৰ্থন কৰি ২২ মাৰ্চ তাৰিখে ডাঃ সান্ত্বনা বৰদলৈয়ে 'আমাৰ অসম' বাতৰিকাকততে আন এখন পত্ৰ প্ৰকাশ কৰে।\nসম্পাদনাঃ প্ৰাঞ্জুল কাশ্যপ (জ্যোতি চিত্ৰবন)\nসংগীত পৰিচালকঃ চন্দ্ৰ মুদৈ আৰু ডঃ হিতেশ বৰুৱা\nমূখ্য সহকাৰী পৰিচালকঃ মনীষ দাস\nসহকাৰী পৰিচালকঃ নয়ন মেধি, দিব্যজ্যোতি\nসহকাৰী সংগীত পৰিচালকঃ অজয় ফুকন\nনৃত্য পৰিচালকঃ উদয় শংকৰ\nকলা নিৰ্দেশকঃ জ্যোতিশংকৰ ভট্টাচাৰ্য\nপোছাকঃ মনিকা বৰুৱা\nলোকেছন ছাউণঃদেববত চলিহা\nপ্ৰযোজনা নিয়ন্ত্ৰকঃ প্ৰসেনজিত বৰুৱা (লাটু)\nসংগীতৰ কণ্ঠ[সম্পাদনা কৰক]\n↑ 1.0 1.1 1.2 1.3 1.4 "Bakor Putek to release on March 2". The Sentinel. February 25, 2012. http://www.sentinelassam.com/saturday/saturday2.php?sec=17&subsec=0&ppr=3&dtP=2012-02-25। আহৰণ কৰা হৈছেঃ March 5, 2012.\n↑ 2.0 2.1 2.2 বাঁকৰ পুতেকৰ ফেচবুকৰ পৃষ্ঠা; আহৰণ কৰা তাৰিখঃ০৫-০৩-২০১২\n↑ 3.0 3.1 'বাঁকৰ পুতেক' সান্ত্বনা বৰদলৈৰ মুকলি চিঠি, আমাৰ অসম, ২২-০৩-২০১২\n↑ ইমৰান হুছেইন, চন্দ্ৰ মুদৈৰ 'বাঁকৰ পুতেক' বনাম 'বাঁক', আমাৰ অসম, প্ৰথম পৃষ্ঠা, ২০-০৩-২০১২\n"https://as.wikipedia.org/w/index.php?title=বাঁকৰ_পুতেক&oldid=175829"ৰ পৰা সংকলিত\nএই পৃষ্ঠাখন ২৬ ফেব্ৰুৱাৰী, ২০১৮ তাৰিখে ১৩ঃ৪৬ বজাত অন্তিম সংশোধন কৰা হৈছিল।
